
Poštovani mještani Općine Cerna,
čast mi je ponuditi vam prikaz Proračuna Općine Cerna. Ovim kratkim prikazom općinskog proračuna želim svim mještanima omogućiti uvid kako u prihode tako i rashode Općine te da dobijete potpunu informaciju gdje i kako se troši vaš novac. Da bismo postigli planirano, u 2026. godini potrebno je racionalno, štedljivo i namjenski trošiti proračunski novac. 
U 2026. godini nastavit ćemo na izgradnji komunalne infrastrukture pa ćemo započeti ili realizirati sljedeće projekte: Rekonstrukcija prometnice, parkirališta u ulici Josipa Kozarca; Dogradnja dječjeg vrtića s pratećim sadržajima u Cerni; Postavljanje ležećih policajaca, uspornika i odbojnika, Izgradnja malonogometnog igrališta u Šiškovcima; Izgradnja spremišta i tribina u Šiškovcima, Izgradnja tribina, Izgradnja DVD-a, Izgradnja biciklističke infrastrukture u Općini Cerna. 
Da brinemo o našim najstarijima, to smo pokazali u 2025. godini kroz projekt Zaželi – prevencija institucionalizacije, pod nazivom „Zaželi dobro svojoj zajednici“. Upravo takvim kontinuitetom želimo nastaviti u 2026. Kroz projekt Zaželi uposleno je 25 osoba koje brinu za minimalno 150 krajnjih korisnika. Nastojat ćemo u skladu sa financijskim mogućnostima zadovoljiti potrebe  građana u području socijalne skrbi i zaštite zdravlja iz Socijalnog programa za 2026. godinu primjenom mjera i brigom za socijalno ugrožene građane i to kroz jednokratne novčane pomoći, pomoć oko plaćanja troškova za osnovne životne potrebe, pomoć obiteljima socijalno najugroženijih, božićnice i uskrsknice umirovljenicima.
Također će biti osigurana sredstva za sufinanciranje prijevoza srednjoškolskih učenika, nabavu knjiga i bilježnica učenika osnovne škole, stipendiranje studenata, te sufinanciranje rada dječjeg vrtića u kojem osiguravamo asistenta za rad s djecom s poteškoćama.
U cilju demografske obnove i zadržavanja mladih u našoj Općini, osigurana su novčana sredstva za naknade roditeljima za rođenja djeteta i jednokratna naknada za kupovinu prve nekretnine u Općini Cerna. 
Želimo da se i vi sljedeće godine aktivno uključite u proces pripreme i donošenja Proračuna. Stojimo vam na raspolaganju. Svoje primjedbe i prijedloge možete uputiti u Jedinstveni upravni odjel Općine.

S poštovanjem,


OPĆINSKI NAČELNIK
Josip Štorek











Što je Proračun?
Proračun je temeljni financijski dokument u kojem su iskazani svi planirani godišnji prihodi i primici te svi izdaci i rashodi Općine koje odobrava Općinsko vijeće. Proračun se odnosi na fiskalnu godinu i važi za godinu u kojoj je donesen. Fiskalna godina je razdoblje od dvanaest mjeseci, a počinje od 01. siječnja i završava 31. prosinca svake kalendarske godine.
Proračun u malom je sažetak proračuna Općine Cerna za 2026. godinu. On u kratkim crtama objašnjava planove i aktivnosti Općine u vezi korištenja općinskog novca u tekućoj proračunskoj godini.
Tko donosi proračun? 
Prijedlog proračuna utvrđuje općinski načelnik i dostavlja ga Općinskom vijeću najkasnije do 15. studenog tekuće godine. Proračun donosi predstavničko tijelo jedinica lokalne samouprave (Općinsko vijeće) Proračun se prema Zakonu o Proračunu mora donijeti u roku koji omogućuje primjenu proračuna s 1.siječnja godine za koju se donosi .
Što sadrži proračun? 
Proračun se sastoji od općeg i posebnog dijela. U općem dijelu Proračuna, u Računu prihoda i rashoda i Računu financiranja, prihodi i rashodi, te primici i izdaci iskazani su po ekonomskoj klasifikaciji. 

a) Opći dio Proračuna sastoji se od: 

1. Račun prihoda i rashoda sastoji se od prihoda od poreza, pomoći, prihoda od imovine, prihoda od pristojbi i naknada, ostalih prihoda i prihoda od prodaje nefinancijske imovine kojima se financiraju rashodi za zaposlene, materijalni rashodi, financijski rashodi, subvencije, pomoći, naknade građanima i kućanstvima, ostali rashodi i rashodi za nabavu nefinancijske imovine odnosno javne potrebe utvrđene na temelju zakonskih i drugih propisa
2. Račun financiranja sadrži primitke od financijske imovine i zaduživanja te izdatke za otplatu kredita.

b) Posebni dio proračuna: 

Prikazuje rashode  i  izdatke  prema  organizacijskoj,  programskoj,  ekonomskoj  i  
funkcijskoj klasifikaciji te izvorima financiranja   

1. Organizacijska klasifikacija
  razdjel – Jedinstveni upravni odjel/općinski načelnik/općinsko vijeće  
  glava ‐ Jedinstveni upravni odjel/općinski načelnik/općinsko vijeće /proračunski korisnik – Dječji vrtić Hlapić Cerna

2. Programska klasifikacija 
 program je skup neovisnih, usko povezanih aktivnosti i projekata usmjerenih ispunjenju zajedničkog  cilja  
 aktivnost je dio programa za koji nije unaprijed utvrđeno vrijeme trajanja  
 projekt je dio programa za koji je unaprijed utvrđeno vrijeme trajanja, tekući ili 
kapitalni  

3. Ekonomska klasifikacija
· prikaz rashoda i izdataka prema ekonomskoj namjeni kojoj služe, određena  je Računskim planom  

4. Funkcijska klasifikacija 
· sadrži rashode razvrstane prema njihovoj namjeni 
5. Izvori  financiranja  
· sadrže  prihode  i  primitke  iz  kojih  se  podmiruju  rashodi  i  izdaci  određene  vrste  i  namjene.

Što sve možete saznati iz Proračuna?

· Koliki su i koji ukupni prihodi Općine
· Koliki su ukupni rashodi Općine
· Što sve Općina financira
· Koliko se novaca troši na općinsku upravu
· Koliko novaca odlazi na komunalnu djelatnost i uređenje prostora
· Koliko se novaca troši na kulturu i sport
· Koliko novaca Općina izdvaja za financiranje dječjeg vrtića, koliko za osnovno školstvo a koliko za socijalnu skrb

Gdje možete pronaći Proračun?
· U „ Službenom vjesniku“ Vukovarsko – srijemske županije
· U Jedinstvenom upravnom odjelu Općine Cerna
· Na web stranici Općine Cerna https://cerna.hr/

Odakle dolazi novac u Proračun?

PRIHODI 2026.

	RAČUN
	IZVOR PRIHODA
	IZNOS u €

	6
	PRIHODI POSLOVANJA
	7.697.279,70

	     61
	Prihodi od poreza
	1.493.268,70

	611
	Porez na dohodak
	1.396.068,70

	613
	Porezi na imovinu
	82.000,00

	614
	Porezi na robu i usluge
	15.200,00

	63
	Pomoći iz inozemstva i od subjekata unutar općeg proračuna
	5.183.469,01

	633
	Pomoći proračunu iz drugih proračuna
	1.493.811,00

	634
	Pomoći od izvanproračunskih korisnika
	290.262,18

	635
	Pomoći izravnanja za decentralizirane funkcije i fiskalnog izravnanja
	900.000,00

	638
	Pomoći iz državnog proračuna temeljem prijenosa sredstava EU
	2.580.395,83

	64
	Prihodi od imovine
	364.235,79

	641
	Prihodi od financijske imovine
	1.205,00

	642
	Prihodi od nefinancijske imovine
	363.030,79

	65
	Prihodi od upravnih i administrativnih pristojbi, pristojbi po posebnim propisima i naknadama
	639.806,20

	651
	Upravne i administrativne pristojbe
	43.410,00

	652
	Prihodi po posebnim propisima
	503.436,20

	653
	Komunalni doprinosi I naknade
	92.960,00

	66
	Prihodi od prodaje proizvoda i robe te pruženih usluga i prihodi od donacija
	16.500,00

	661
	Prihodi od pruženih usluga - NUV
	8.000,00

	663
	Tekuće donacije od trgovačkih društava
	8.500,00

	7
	PRIHODI OD PRODAJE NEFINANCIJSKE IMOVINE
	53.000,00

	71
	Prihodi od prodaje neproizvedene dugotrajne imovine
	50.000,00

	711
	Prihodi od prodaje materijalne imovine- prirodnih bogatstava
	50.000,00

	72
	Prihodi od prodaje proizvedene dugotrajne imovine
	3.000,00

	721
	Prihodi od prodaje građevinskih objekata
	3.000,00

	UKUPNO
	7.750.279,70





Kako trošimo prihode?
RASHODI 2026.
	RAČUN
	RASHODI
	IZNOS u €

	3
	RASHODI POSLOVANJA
	3.148.047,20

	31
	Rashodi za zaposlene
	1.203.721,20

	32
	Materijalni rashodi
	1.277.270,57

	34
	Financijski rashodi
	20.096,93

	35
	Subvencije
	101.000,00

	36
	Pomoći dane u inozemstvo i unutar općeg proračuna
	20.600,00

	37
	Naknade građanima i kućanstvima na temelju osiguranja i druge naknade
	245.000,00

	38
	Rashodi za donacije, kaze, naknade šteta i kapitalne pomoći 
	280.358,50

	4
	RASHODI ZA NABAVU NEFINANCIJSKE IMOVINE
	3.407.941,02

	41
	Rashodi za nabavu neproizvedene dugotrajne imovine
	15.259,27

	42
	Rashodi za nabavu proizvedene dugotrajne imovine
	3.392.681,75

	5
	IZDACI ZA FINANCIJSKU IMOVINU I OTPLATU ZAJMOVA
	764.291,48

	UKUPNO
	7.320.279,70



Proračun Općine Cerna za 2026.godinu bit će objavljen u službenom vjesniku Vukovarsko – srijemske županije i stupa na snagu 01.01.2026.

Proračun u malom nalazi se i na web stranici Općine Cerna: https://cerna.hr/ 


	OPĆINSKI NAČELNIK
Josip Štorek

